Уважаеми Колеги,

Извинявам се за отсъствието си от днешното заседание .

С това писмо искам да изразя мнението си по повод изпратените ми предварително точки от дневния ред.

По първите четири точки от дневния ред не съм получил предварително информация и документи,така че не мога да изразя становището си.

По точка 5-избор на комисии.

Смятам,че предварително изпратения ми проект от 11(единадесет) на брой комисии е прекалено голям.Според мен трябва броя на комисиите,които да са в помощ на работата на УС на БФТМ да не е повече от три до пет.Моето предложение е следното:

-СПОРТНО-ТЕХНИЧЕСКА КОМИСИЯ-да замени досегашния ТС.Там да влязат треньори завършили НСА-специалност ТЕНИС НА МАСА,да имат желание и мотивация за работа,да имат дългогодишен опит в треньорската работа,да бъдат дипломатични със всички свои колеги и да изразяват мненията и желанията на целия треньорски актив.Предимство ще бъде и владеенето на чужд език.Предлагам за председател Белчо Иванов.

-ЛИЦЕНЗИОННА КОМИСИЯ-да отговаря за лицензирането на залите за провеждане на първенствата от календара на БФТМ,както и за контрола на документи,подадени от клубовете по тенис на маса за финансирането им от ММС.Предлагам за председател Иван Александров

 -ДИСЦИПЛИНАРНА КОМИСИЯ-да замени досегашната КНДА/изцяло да се подмени състава/.Моля да се разгледа моята кандидатура за председател на тази комисия.

-СЪДИЙСКА КОМИСИЯ

Предлагам за председател на всяка комисия/без съдийската/ да бъде член на УС на БФТМ,както и членовете на всяка комисия да бъде от 5 до 7.

Предполагам,че предоставеният ми проект за комисии е изработен от човек,който бяга от отговорност и зад работата на тези помощни органи прикрива своята некомпетентност.

По точка 6-за статута на нац.състезатели в зала Диана.

Да се определя в началото на всяка година разширен състав на националните отбори,утвърден от УС на БФТМ и тези състезатели да ползват залата безплатно до 17.00 в делнични дни.

По точка 7-относно съдийските такси

Мнението ми е ,че за цял състезателен ден съдиите да получават до 40лв,главните съдии до 50% повече от съдиите на маса

По точка 8-Разни

Да се преразгледа и промени Наредбата на БФТМ.

-много от клубовете не са доволни от записаното в Наредбата,че само осем състезатели имат право да участват на квалификации за втори етап на ,,Млад Олимпиец“(само класираните от 17 до 24 място от първи етап на Северна и Южна България).Желанието на клубовете,квалификацията да бъде свободна-да се даде и шанс на тези,които по различни причини не са участвали в Първи етап.

-Отборното първенство до 12 години да се промени и да се проведе както всички останали възрасти(до 15 г. и до 18 г.)

 С уважение:ИВАН ИВАНОВ